Vi var seks personer, der boede en uge i dette skønne hus. Der er masser af plads, og det er et rigtigt hjem med billeder på køleskabet, legetøj på hylderne osv. Her får man virkelig et reelt hjem og ikke bare en steril lejlighed, der kun er til udlejning.
Huset ligger perfekt, tæt på indkøb, offentlig transport m.v. og er også nemt at komme til og fra i bil. Kommunikationen med Samantha både før og under opholdet var helt i top. Der er ikke noget at sætte en finger på. Omkring renlighed og rengøring er det jo meget individuelt, hvor meget, hvor ofte og hvor grundigt man gør rent. Personligt vil jeg gerne have et meget rent hjem - også selvom jeg har børn. Samantha og hendes familie bor på INGEN MÅDE i et beskidt hjem, men ud fra hvad jeg forventer, har jeg givet fire af fem stjerner i renhed. Ikke fordi der overhovedet var beskidt, men der var ikke helt så rent, som jeg har det i mit hjem, og det er jo også noget af charmen ved at leje et rigtigt hjem - man lejer også den stil og den hverdag, familien lever i.
Jeg kan sige med sikkerhed, at vi gerne vil bo hos Samantha igen, hvis vi en anden gang holder ferie i København. Det var virkelig en god base for vores ferie, og hun får de bedste anbefalinger fra os. Tak for en skøn ferie.